CELEX: 62015TN0081
Language: lt
Date: 2015-02-20 00:00:00
Title: Byla T-81/15: 2015 m. vasario 20 d. pareikštas ieškinys byloje Facchinello/VRDT – Olimpia Splendid (Synthesis)

13.4.2015   
            
            
               LT
            
            
               Europos Sąjungos oficialusis leidinys
            
            
               C 118/41
            
         2015 m. vasario 20 d. pareikštas ieškinys byloje Facchinello/VRDT – Olimpia Splendid (Synthesis)
   
   (Byla T-81/15)
   (2015/C 118/53)
   Kalba, kuria surašytas ieškinys: italų
   
      Šalys
   
   
      Ieškovė: Danila Facchinello (Molinela, Italija), atstovaujama advokato F. Torlontano
   
      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)
   
      Kita procedūros Apeliacinėje taryboje šalis: Olimpia Splendid SpA (Gualtieri, Italija)
   
      Su procedūra VRDT susijusi informacija
   
   
      Prekių ženklo, dėl kurio kilo ginčas, savininkė: ieškovė
   
      Prekių ženklas, dėl kurio kilo ginčas: vaizdinis Bendrijos prekių ženklas, kuriame yra žodinis elementas „Synthesis“ – Bendrijos prekių ženklas Nr. 2 871 069
   
      Procedūra VRDT: registracijos panaikinimo procedūra
   
      Ginčijamas sprendimas: 2014 m. lapkričio 21 d. VRDT pirmosios apeliacinės tarybos sprendimas byloje R 2169/2013-1
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2014 m. lapkričio 21 d. VRDT pirmosios apeliacinės tarybos sprendimą ir todėl pripažinti, kad Bendrijos prekių ženklo „Synthesis“ registracija nepanaikinama 11 klasės prekėms (vėdinimo prietaisai);
            
         
               —
            
            
               priteisti iš VRDT ieškovės patirtas bylinėjimosi išlaidas.
            
         
      Pagrindas, kuriuo remiamasi
   
   
               —
            
            
               Reglamento Nr. 207/2009 51 straipsnio 1 dalies a punkto pažeidimas tiek, kiek Pirmoji apeliacinė taryba pripažino Bendrijos prekių ženklo registraciją negaliojančia remdamasi savininkės pateiktais įrodymais, netinkamais įrodyti realų Bendrijos prekių ženklo naudojimą.